Nafarroako Parlamentuko Mahaiak, 2021eko irailaren 6an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Marta Álvarez Alonso andreak aurkezturiko galdera, Nafarroako Arreta Goiztiarreko Sarearen informazio-sistema bakarrari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko irailaren 6an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikita dagoen Marta Álvarez Alonso andreak, Legebiltzarreko Erregelamenduko 188. artikuluan eta hurrengoetan ezarritakoaren babesean, galdera hau aurkezten du, idatziz erantzun dakion:

Nafarroako Arreta Goiztiarreko Sarea arautzen duen abuztuaren 28ko 198/2019 Foru Dekretuan ezarritakoarekin bat, informazio sistema bakarra jarri behar zen abian, osasun, hezkuntza eta gizarte esparruetako profesionalen arteko koordinazioa segurtatzearren. Jarri al da abian?

Abian jarri ez bada, Nafarroako Gobernuak zer urrats egin du hori abian jartzeko?

Iruñean, 2021eko uztailaren 2an

Foru parlamentaria: Marta Álvarez Alonso